**2ο ΔΗΜΟΤΙΚΟ ΣΧΟΛΕΙΟ ΛΟΥΤΡΑΚΙΟΥ**

**Λουτράκι 24/4/2017**  
blogs.sch.gr/2dimlout

**ΕΓΓΡΑΦΕΣ ΜΑΘΗΤΩΝ ΣΤΗΝ Α΄ ΤΑΞΗ ΓΙΑ ΤΟ ΣΧ. ΕΤΟΣ 2017 - 2018**

Ανακοινώνεται ότι οι εγγραφές των μαθητών που θα φοιτήσουν στην Α΄ τάξη Δημοτικού τη σχολική χρονιά 2017 – 2018, αρχίζουν την **Τρίτη 2 Μαΐου 2017** και λήγουν την **Παρασκευή 19 Μαΐου 2017**. Στην Α΄ τάξη εγγράφονται υποχρεωτικά όσοι μαθητές συμπληρώνουν ηλικία 6 ετών στις 31 Δεκεμβρίου 2017 (δηλαδή όσοι γεννήθηκαν από **1/1/2011** έως **31/12/2011**).  
Απαιτούμενα δικαιολογητικά:  
1. **Πιστοποιητικό γέννησης.** Δεν απαιτείται η προσκόμιση του Πιστοποιητικού Γέννησης από τους γονείς, αλλά αναζητείται από τις σχολικές μονάδες μέσω του Πληροφορικού Συστήματος myschool του ΥΠΠΕΘ.

2. **Επίδειξη βιβλιαρίου υγείας** του μαθητή, από όπου φαίνεται ότι έγιναν τα προβλεπόμενα εμβόλια.

3. **Ατομικό Δελτίο Υγείας Μαθητή (Α.Δ.Υ.Μ.).** Θα το πάρετε από το Σχολείο και θα το συμπληρώσει παιδίατρος ή γενικός ιατρός ή, σε ειδικές περιπτώσεις, παθολόγος.

4. **Αποδεικτικό στοιχείο** από το οποίο, κατά την κρίση του Διευθυντή του σχολείου, φαίνεται η **διεύθυνση κατοικίας του μαθητή** (λογαριασμός ΔΕΗ, ΟΤΕ, ΔΕΥΑΛ, κινητής τηλεφωνίας, συμβόλαιο ή φορολογική δήλωση).

5. **Βεβαίωση παρακολούθησης** από το **Νηπιαγωγείο**. Θα την πάρετε από το Νηπιαγωγείο.

6. **Αίτηση – Υπεύθυνη δήλωση.** Θα την πάρετε από το Σχολείο.  
¬ Εάν οι γονείς είναι διαζευγμένοι, δικαστική απόφαση επιμέλειας ή ιδιωτικό συμφωνητικό.  
¬ Εάν το παιδί έχει διαγνωσμένη μαθησιακή δυσκολία, διάγνωση από ΚΕ.Δ.Δ.Υ.  
Τα ίδια δικαιολογητικά (μεταφρασμένα) απαιτούνται για την εγγραφή των αλλοδαπών μαθητών. Οι αλλοδαποί μαθητές μπορούν να εγγραφούν με ληξιαρχική πράξη γέννησης.  
Οι εγγραφές γίνονται στο Γραφείο της Διευθύντριας του 2ου Δημοτικού Σχολείου, τις ημέρες του Μαΐου και ώρες **08:00** έως **13:15.**Για περισσότερες πληροφορίες μπορείτε να απευθύνεστε στη Διευθύντρια του Σχολείου ή στο τηλέφωνο **27440-63490**